The Birth of a Nation (cinta de 2016)

Iste articlo ye sobre una cinta estausunidense de drama historico estrenada l'anyo 2016; ta atros usos, se veiga The Birth of a Nation (desambigación).

The Birth of a Nation (títol orichinal en anglés, en aragonés A naixencia d'una nación, estrenada en Aragón con o suyo títol traduciu enta lo castellano como El nacimiento de una nacion) ye una cinta de cine de drama historico biografico coproducida por o cine estausunidense y lo cine canadiense estrenada l'anyo 2016, dirichida por Nate Parker seguntes un guión adaptau por él mesmo (basau en una historia nuevament d'él mesmo y de Jean McGianni Celestin), con una banda sonora orichinal de Henry Jackman, una dirección de fotografía d'Elliot Davis, una producción cinematografica de Nate Parker, Kevin Turen, Jason Michael Berman, Aaron L. Gilbert y Preston Holmes ta las productoras BRON Studios, Phantom Four, Mandalay Pictures, Tiny Giant Entertainment, Novofam Productions, Follow Through Productions, Infinity Entertainment, Oster Media, Point Made Films, Juniper Productions, Hit 55 Ventures y Creative Wealth Media Finance Corp. y un elenco formau por Nate Parker, Armie Hammer, Mark Boone Junior, Colman Domingo, Aunjanue Ellis, Dwight Henry, Aja Naomi King, Esther Scott, Roger Guenveur Smith, Gabrielle Union, Penelope Ann Miller, Jackie Earle Haley, Jayson Warner Smith, Jason Stuart, Steve Coulter y Kelvin Harrison Jr., entre d'atros actors.

A cinta s'inspira en Nat Turner, un esclavo que dirichió la rebelión de Nat Turner, una rebelión d'esclavos en o condau de Southampton en Virchinia l'anyo 1831. Copia ta manifestar as diferencias o mesmo títol d'a cinta The Birth of a Nation (1915, D. W. Griffith), que glorificaba a lo Ku Klux Klan. Prencipia en 1809, con un choven Nat Turner esclavo en o condau de Southampton. Como no lis dan prou birolla, su pai Isaac preba de robar-ne una nueit y lo captura un grupo de cazadors d'esclavos dirichiu por Raymond Cobb. Cuan iban a asasinar-lo, Isaac se libera, matando a un d'os captors, y fuye, pero antis de despareixer charra con Nat y li diz que ye un fillo de Dios y que la suya vida tien un proposito. Benjamin Turner, o duenyo d'a plantación, fa fuera a Cobb cuan ye menazando a la familia de Nat, y Elizabeth, su muller, en veyer as habilidaz d'o choven Nat prencipia a ensenyar-li a leyer en fendo servir a Biblia, plegado mesmo enta leyer pasaches d'a Biblia en reunions d'a ilesia. Benjamin, poco antis de morir, li demana a su muller de cesar de fer estudiar a Nat, y lo nivían a treballar enta las plantacions de cotón. Pasan os anyos, y Nat contina predicando a sus companyeros esclavos, a la vegada que Samuel Turner, lo fillo de Benjamin, recibe en herencio la plantación. En una subhasta d'esclavos, Nat s'enamora de Cherry, que ye en venda, y convence a Samuel ta que la merque ta él. Poco dimpués, Nat y Cherry se casan y tienen una filla. Como la situación economica se complica y los propietarios de plantacions piensan que sus esclavos se pueden rebelar, convencen a Samuel ta que ninvíe a Nat a predicar a sumisión a los suyos amos por as plantacions, en cobrando diners por ixo, y Nat puet veyer un amplismo elenco de maltractos en as plantacions. Cuan baptiza a un blanco a qui la comunidat no quiere baptizar en estar un pedofilo recient saliu d'a garchola, lo batanian de firme y Saumuel li prohibe de continar predicando. A violación d'a muller d'un esclavo por un invitau d'una fiesta de Samuel, con aprobación d'iste, finalment ye lo detonant, y Nat contacta con esclavos d'a suya plantación y d'atras amanadas ta preparar una revuelta conchunta d'esclavos.

A cinta s'ambienta en 1809, en os anyos 1810 y 1820 y en 1830 y 1831 en Virchinia, y las suyas escenas se filmoron en Savannah (Cheorchia). Localizacions de The Birth of a Nation en Internet Movie Database.

Ye una cinta que ha recibiu cuantos premios y nominacions, encara que garra d'éls no fa parte d'os premios cinematograficos mas conoixius u destacaus.

 Elenco The Birth of a Nation en Internet Movie Database. 
 Actor  Papel  Notas    '''' 

 Se veiga tamién 
 Cine en 2016.
 Cintas de 2016.

 Referencias 

 Vinclos externos 

  The Birth of a Nation en Internet Movie Database.
  The Birth of a Nation en Box Office Mojo.
  The Birth of a Nation en Rotten Tomatoes.

Categoría:Cintas ambientadas en Virchinia
Categoría:Cintas ambientadas en 1809
Categoría:Cintas ambientadas en os anyos 1810
Categoría:Cintas ambientadas en os anyos 1820
Categoría:Cintas ambientadas en os anyos 1830
Categoría:Cintas ambientadas en 1831
Categoría:Cintas con banda sonora orichinal de Henry Jackman
Categoría:Cintas con dirección de fotografía d'Elliot Davis
Categoría:Cintas con guión de Nate Parker
Categoría:Cintas con montache de Steven Rosenblum
Categoría:Cintas de cine biografico
Categoría:Cintas de cine de drama
Categoría:Cintas de cine historico
Categoría:Cintas de Canadá
Categoría:Cintas d'Estaus Unius
Categoría:Cintas dirichidas por Nate Parker
Categoría:Cintas en anglés
Categoría:Cintas en Technicolor
Categoría:Cintas interpretadas por Aja Naomi King
Categoría:Cintas interpretadas por Armie Hammer
Categoría:Cintas interpretadas por Aunjanue Ellis
Categoría:Cintas interpretadas por Colman Domingo
Categoría:Cintas interpretadas por Dwight Henry
Categoría:Cintas interpretadas por Esther Scott
Categoría:Cintas interpretadas por Gabrielle Union
Categoría:Cintas interpretadas por Jackie Earle Haley
Categoría:Cintas interpretadas por Jason Stuart
Categoría:Cintas interpretadas por Jayson Warner Smith
Categoría:Cintas interpretadas por Kelvin Harrison Jr.
Categoría:Cintas interpretadas por Mark Boone Junior
Categoría:Cintas interpretadas por Nate Parker
Categoría:Cintas interpretadas por Penelope Ann Miller
Categoría:Cintas interpretadas por Roger Guenveur Smith
Categoría:Cintas interpretadas por Steve Coulter
Categoría:Cintas producidas por Aaron L. Gilbert
Categoría:Cintas producidas por Jason Michael Berman
Categoría:Cintas producidas por Kevin Turen
Categoría:Cintas producidas por Nate Parker
Categoría:Cintas producidas por Preston Holmes
Categoría:Cintas rodadas en Savannah